《写溪楼迟客图系之以诗》
清代·袁棠

高树生秋声，孤村断人迹。峰寒不作云，重叠见山脉。

冈绝沙句不，游目杳无极。晏坐水边楼，明灭数帆席。

谁从烟外指，人家住寒碧。美人期不来，幽景足可惜。

拈笔写荒寒，斜阳澹将夕。

作者简介：浙江钱塘人，字云扶，号秋卿。袁枚从妹，汪孟翊妻。工诗。有《绣馀吟稿》、《楹书阁遗稿》等。